כריסטופר סימס

כריסטופר סימס (באנגלית: Christopher Albert "Chris" Sims; נולד ב-21 באוקטובר 1942) הוא כלכלן אמריקאי בתחום האקונומטריקה ומקרו-כלכלה. הוא משמש כפרופסור לכלכלה ולבנקאות באוניברסיטת פרינסטון. יחד עם תומאס סרג'נט הוא חתן פרס נובל לכלכלה לשנת 2011.

סימס סיים תואר דוקטור בכלכלה בשנת 1968 באוניברסיטת הרווארד. בעבר לימד באוניברסיטת הרווארד, אוניברסיטת מינסוטה, ובאוניברסיטת ייל, ומאז 1999 מלמד באוניברסיטת פרינסטון. סימס הוא חבר באקדמיה האמריקאית לאמנויות ולמדעים מאז 1988 ובאקדמיה הלאומית למדעים מאז 1989. בשנת 1995 כיהן כנשיא החברה האקונומטרית, ארגון בינלאומי בולט בתחום זה. הוא נבחר לכהן כנשיא האגודה האמריקאית לכלכלה לשנת 2012.

סימס פרסם מאמרים בולטים רבים בתחום מחקריו: אקונומטריקה, תאוריה ומדיניות מקרו-כלכלית. הוא אף סייע בפיתוח רעיון "התאוריה הפיסקלית של רמת מחיר" לפיה המדיניות הפיסקלית הממשלתית משפיעה על רמת המחיר וכדי להשיג רמת מחיר יציבה (ולשלוט על אינפלציה), התקציב הממשלתי חייב להיבנות לפי עקרונות של קיימות.

קישורים חיצוניים

 דף הבית של כריסטופר סימס באוניברסיטת פרינסטון

הערות שוליים

כלכלנים אמריקאים
זוכי פרס נובל לכלכלה
חברי האקדמיה האמריקאית לאמנויות ולמדעים
חברי האקדמיה הלאומית למדעים של ארצות הברית
סגל אוניברסיטת פרינסטון
סגל אוניברסיטת ייל
סגל אוניברסיטת מינסוטה
נשיאי האגודה האקונומטרית
נשיאי האגודה האמריקנית לכלכלה
זוכי פרס נובל אמריקאים
בעלי תואר דוקטור מאוניברסיטת הרווארד
סטטיסטיקאים בייסיאניים
אמריקאים שנולדו ב-1942